Suchinthana/ta-wikipedia huggingface dataset:
திரிஷ்யம் (திரைப்படம்)

திரிஷ்யம்  2013-ம் ஆண்டில் வெளிவந்த மலையாள திரைப்படமாகும். இயக்குநர் ஜீத்து ஜோசப் இயக்கிய இத்திரைப்படத்தில் நடிகர் மோகன்லாலும் நடிகை மீனாவும் முக்கிய வேடத்தில் நடித்திருந்தனர். இத்திரைப்படம் ரசிகர்களின் பெறும் வரவேற்பை பெற்றது. இத்திரைப்படம் தொடுப்புழா மற்றும் அதன் சுற்றுவட்டாரப் பகுதிகளில் படமாக்கப்பட்டது.

நடிகர்கள் 
 மோகன்லால் - ஜார்ஜ்குட்டி
 மீனா - ராணி ஜார்ஜ்
 அன்சிபா ஹாசன் - அஞ்சு ஜார்ஜ்
 பேபி எஸ்தெர் - அனு ஜார்ஜ்
 கலாபவன் ஷாஜன் - கான்ஸ்டபுள் சகாதேவன்
 சித்திக் - பிரபாகர்
 ஆஷா சாரதி - கீதா பிரபாகர்

மறுஆக்கம் 
மலையாளத்தில் வெற்றி பெற்ற இத்திரைப்படம் மற்ற இந்திய மொழிகளில் மறுஆக்கம் செய்யப்படுகிறது.

தொடர்ச்சி

இயக்குநர் ஜீத்து ஜோசப் இயக்கத்தில் மோகன்லால் மற்றும் மீனா அவர்கள் நடித்து திருஷ்யம் 2 திரைப்படம் 2021 இல் வெளிவந்தது. இத்திரைப்படம் திரிஷ்யம் கதையின் தொடர்ச்சியாக வெளியானது.

19 பிப்ரவரி 2021 இல் ஓடிடி எனும் மேலதிக ஊடக சேவையில் நேரடியாக அமேசான் பிரைம் வீடியோவில் திரைப்படம் வெளிவந்தது.

சான்றுகள் 

2013 மலையாளத் திரைப்படங்கள்
இந்திய நாடகத் திரைப்படங்கள்
இந்திய மலையாளத் திரைப்படங்கள்
மூவாற்றுபுழா சட்டமன்றத் தொகுதி

மூவாட்டுபுழா மாநில சட்டமன்றத் தொகுதி (, ) கேரள மாநிலத்திலுள்ள 140 மாநில சட்டமன்றத் தொகுதிகளில் ஒன்றாகும், இடுக்கி மக்களவைத் தொகுதியிலுள்ள 7 மாநில சட்டமன்றத் தொகுதிகளில் இதுவும் ஒன்றாகும்.  2021 சட்டமன்றத் தேர்தலின்படி, தற்போதைய சட்டமன்ற உறுப்பினர் இந்திய தேசிய காங்கிரசின் மேத்யூ குழல்நாடன் ஆவார்.

உள்ளூராட்சி பிரிவுகள் 
மூவாட்டுபுழா நியாமசபை தொகுதியின் உள்ளூராட்சி பிரிவுகளை பின்வரும் பட்டியல் கொண்டுள்ளது:

சட்டமன்ற உறுப்பினர்கள் 
இத்தொகுதியின் கேரள சட்டமன்ற உறுப்பினராக இருந்த அனைவரும் பின்வருமாறு:

தேர்தல் முடிவுகள் 
(±%) என்பது முந்தைய தேர்தலின் வாக்கு எண்ணிக்கையில் ஏற்பட்ட மாற்றத்தைக் குறிக்கிறது.

2021 
2021 கேரள சட்டமன்றத் தேர்தலில் இத்தொகுதியில் 1,91,116 பதிவு செய்யப்பட்ட வாக்காளர்கள் இருந்தனர்.

சான்றுகள்

கேரள சட்டமன்றத் தொகுதிகள்
கூத்துப்பறம்பு

கூத்துப்பறம்பு என்பது இந்திய மாநிலமான கேரளாவில் கண்ணூர் மாவட்டத்தில் உள்ள ஒரு ஊர் ஆகும். இது ஒரு நகராட்சியாகவும், மண்டல ஊராட்சியாகவும் உள்ளது.

முக்கிய பிரமுகர்கள் 
 இரமேசு நாராயணன், இந்துஸ்தானி இசைக்கலைஞர்
 சுரேஷ் கூத்துபறம்பு, திரைப்பட எழுத்தாளர்
 சிறீனிவாசன், நடிகர், இயக்குநர்
 வினீத் சீனிவாசன் - பாடகர், நடிகர், இயக்குநர்
 கே. கே. சைலஜா

சான்றுகள் 

 கூத்துபறம்பு நகராட்சியின் தளம் 

கண்ணூர் மாவட்டத்தில் உள்ள ஊர்களும் நகரங்களும்
பேராவூர்

பேராவூர் என்பது இந்திய மாநிலமான கேரளாவில் கண்ணூர் மாவட்டத்தில் உள்ள ஒரு நகரம் ஆகும். கைப்பந்தாட்ட விளையாட்டு வீரரான ஜிம்மி ஜார்ஜ் பிறந்த ஊர் இதுவாகும். இதே ஊரின் பெயரில் மண்டல் ஊராட்சியும் உள்ளது. இது பேராவூர் சட்டமன்றத் தொகுதிக்கு உட்பட்டது.

மேற்கோள்கள்

கண்ணூர் மாவட்டத்தில் உள்ள ஊர்களும் நகரங்களும்
மலபார் மானுவல்

மலபார் மானுவல் என்ற நூல் கேரளத்தைப் பற்றி எழுதப்பட்டது. இதை வில்லியம் லோகன் என்ற ஸ்காட்டுலாந்து நாட்டைச் சேர்ந்தவர் எழுதினார். பிரித்தானிய ஈஸ்டு இந்தியா கம்பனியின் ஆட்சியின் போது, கேரளத்தில் குற்றவியல் நடுவராகவும், நீதிபதியாகவும், பின்னர் ஆட்சியராகவும் பணியாற்றினார். ஏறத்தாழ 20 ஆண்டுகள் கேரளத்தில் பணியாற்றியிருந்தார். இந்த காலத்தில், கேரளத்தில் உள்ள ஊர்களை சுற்றி பார்த்த போதும், சென்று வந்த போதும் குறிப்புகளையும் எழுதத் தொடங்கினார். இதுவே மலபார் மானுவல் என்ற பெயரில் உருவெடுத்தது.

மலையாளப் பதிப்பு 
இதை தெக்கேவீட்டில் கிருஷ்ணன் (டி.வி.கெ) என்பவர் மலையாளத்திற்கு மொழிபெயர்த்தார்..

சான்றுகள்

வரலாற்று நூல்கள்
கேரள வரலாறு
கருநாகப்பள்ளி

கருநாகப்பள்ளி என்னும் நகரம், கேரளத்தின் கொல்லம் மாவட்டத்தில் உள்ளது. 
இது ஆலப்புழா மாவட்டத்தில் உள்ள கருநாகப்பள்ளி வட்டத்திற்கு உட்பட்டது. இது 211.9 சதுர கிலோமீட்டர் பரப்பளவைக் கொண்டுள்ளது.

கேரளத்தில் பள்ளி என்று அழைக்கப்பட்ட ஊர்கள் ஜைன (சமண) மதத்தைச் சார்ந்தவையாக இருந்தன.
மைனாகப்பள்ளி, கார்த்திகைப்பள்ளி உள்ளிட்ட ஊர்களும் முற்காலத்தில் ஜைன சமய கோயில்களைக் கொண்டிருந்ததாகக் கருதுகின்றனர்.

முற்காலத்தில் ஆய் அரசரின் ஆட்சிக்கு உட்பட்டிருந்தது. 

கருநாகப்பள்ளியில் படைநாயர்குளங்கரை மகாதேவர் கோயில் அமைந்துள்ளது. இங்கு பண்டாரத்துருத்து கிறிஸ்தவ தேவாலயம் உள்ளது. இதை போர்த்துகீசர் நிறுவியதாகக் கருதுகின்றனர்.

மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, கருநாகப்பள்ளி நகராட்சியில் 25,336 மக்கள் வசித்தனர்.  இதில் 12,219 ஆண்கள் மற்றும் 13,117 பேர் பெண்கள் ஆவர்.

மேற்கோள்கள்

வெளி இணைப்புகள்

Karunagappally Taluk

சுற்றுப்புறம்

கொல்லம் மாவட்டத்தில் உள்ள ஊர்களும் நகரங்களும்
கொடுவள்ளி

கொடுவள்ளி (Koduvally) இந்தியாவின் கேரள மாநிலத்திலுள்ள கோழிக்கோடு மாவட்டத்தில்  உள்ள ஒரு நகராட்சி நகரமாகும். கோழிக்கோடு - வயநாடு தேசிய நெடுஞ்சாலை எண் 212 இல்  கோழிக்கோடு நகரின் வடகிழக்கில் 21 கி.மீ. தொலைவில் இந்நகரம் அமைந்துள்ளது. கீழக்கோத், மாதாவூர், குன்னமங்கலம், ஓமசேரி, தாமரசேரி போன்றவை அருகிலுள்ள உள்ள உள்ளூர் கிராமங்களாகும் . மேற்கு திசையில்  கடலில் பாயும் கொடுவள்ளி நதியின் பெயரும் இந்நகரத்திற்கான பெயருக்கு ஒரு காரணமாகிறது.

வரலாறு 
கொடுவள்ளி மற்றும் கோழிக்கோடு இடையேயான சாலை 1970 ஆம் ஆண்டுகளின் முற்பகுதியில் மேம்படுத்தப்பட்டு பின்னர் கொடுவள்ளி பாலம் கட்டப்பட்டது.

அரசியல் 
சுதந்திரப் போராட்டத்துடன் அதிகம் தொடர்பு கொண்டுள்ள வயநாடு என்ற மலைநாட்டிற்கு அருகில் கொடுவள்ளியும் அமைந்திருப்பதால் இப்பகுதிக்கும் தேசிய சுதந்திர இயக்கத்தில் முக்கியப் பங்கு இருக்கிறது.

கொடுவள்ளி சட்டப்பேரவை தொகுதியில் பின்வரும் கிராமப் பஞ்சாயத்துகள் இடம்பெறுகின்றன. கீழக்கோத், மாதாவூர், நரிக்குன்னி, ஓமசேரி, கட்டிப்பாரா, தாமரசேரி மற்றும் கொடுவள்ளி நகராட்சி போன்ற பகுதிகள் கொடுவள்ளி சட்டப்பேரவை தொகுதியில் இடம்பிடித்துள்ள பகுதிகளாகும். கிராம பஞ்சாயத்தாக இருந்த கொடுவள்ளி 01.11.2015 முதல் கொடுவள்ளி நகராட்சியாக  தரம் உயர்த்தப்பட்டது.

இந்தியன் யூனியன் முசுலீம் லீக் கட்சியின் தலைவர் வி.எம் உமர் கொடுவள்ளி சட்டமன்ற உறுப்பினராக உள்ளார். 2011 ஆம் ஆண்டு நடைபெற்ற சட்டமன்றத் தேர்தலில் இவர் இந்திய பொதுவுடமைக் கட்சியைச் சேர்ந்த எம் மெகபூப்பை 16000 வாக்குகள் வித்தியாசத்தில் தோற்கடித்தார்.தற்போதைய மக்களவை உறுப்பினர் (நாடாளுமன்ற உறுப்பினர்) இ.அகமது 1977 ஆம் ஆண்டில் கொடுவள்ளி தொகுதியில் போட்டியிட்டார். சி. மோயின்குட்டி, சி. மம்முட்டி மற்றும் பி.டி.ஏ ரகீம் ஆகியோரும் கொடுவள்ளி சட்டமன்றத்திற்காக போட்டியிட்டனர். 
 
கொடுவள்ளி சட்டமன்ற தொகுதியின் வரலாறு ' கீழே கொடுக்கப்பட்டுள்ளது.

அடையாளங்கள் 
கொடுவள்ளி நகரத்தில் ஒரு சிறிய விளையாட்டரங்கம், பாரத மாநில வங்கியின் கிளை, பெடரல் வங்கி, கனரா வங்கி, அனைத்து வங்கிகளின் முன்பும் பணம் வழங்கும் இயந்திரங்கள், ஒரு காவல் நிலையம், கொடுவள்ளி முசுலீம் அனாதை இல்லம் , கே.எம்.ஓ கலை மற்றும் அறிவியல் கல்லூரி மற்றும் பீனிக்சு வலி மற்றும் நோய்த்தடுப்பு பராமரிப்பு சங்கம். ஆகியவை நகரத்தின் முக்கிய அடையாளங்களாக உள்ளன. கொடுவள்ளி நகருக்கு அருகில் பத்து கிலோமீட்டர் தொலைவுக்குள் இரயில் நிலையங்கள் ஏதுமில்லை.

நகைக் கடைகள் 
ஒரு கிலோமீட்டர் குறுகிய இடைவெளியில் 100 நகை கடைகள் வைத்திருக்கும் நற்பெயர் கொடுவள்ளிக்கு உண்டு. இந்த சிறிய நகரம் முழு மாநிலத்திலும் ஆபரணங்களுக்கான மிகப்பெரிய சந்தையைக் கொண்டுள்ளது. இங்கு வரும் தங்கத்தில் பெரும்பாலானவை கறுப்பு சந்தை வழிகள் வழியாக விற்பனைக்கு வருகின்றன .

கல்வி நிலையங்கள் 
உலகின் புகழ்பெற்ற தொழில்நுட்ப மற்றும் மேலாண்மை நிறுவனங்களை கொடுவள்ளி நகரம் குறுகிய தூரத்திற்குள் நகரின் மையத்தில் கொண்டுள்ளது.

1.கொடுவள்ளி அரசு மேல்நிலைப்பள்ளி
2.கொடுவள்ளி முசுலீம் அனாதை இல்ல மேல்நிலைப்பள்ளி (மலையாளம் வழி) 
3.கொடுவள்ளி முசுலீம் அனாதை இல்ல உயர்நிலைப்பள்ளி (ஆங்கிலம்) 
4.கொடுவள்ளி அரசு கலை மற்றும் அறிவியல் கல்லூரி 
5.கே.எம்.ஓ.  கலை மற்றும் அறிவியல் கல்லூரி  
6.கே.எம்.ஓ தொழில்துறை பயிற்சி மையம் 
7.கொடுவள்ளி ஆசிரியர் கல்வி பள்ளி 
8.கொடுவள்ளி அரசு ஏ.எல்.பி பள்ளி (செரியா பள்ளி என்றும் அழைக்கப்படுகிறது)

மேலும் பல தனியார் மற்றும் இணை நிறுவனங்கள்
1.அரசு. உண்டு உறைவிட ஐ.டி.ஐ கொடுவள்ளி
2.கிரசெண்டு ஆங்கில பள்ளி, களராந்திரி

மேற்கோள்கள் 

கோழிக்கோடு மாவட்டத்தில் உள்ள ஊர்களும் நகரங்களும்
மஞ்சேரி

மஞ்சேரி (Manjeri) என்னும் ஊர் இந்தியாவிலுள்ள கேரளத்தின்  மலப்புறம் மாவட்டத்தில் அமைந்துள்ளது. பெரிய நகரமும் நகராட்சியுமான இவ்வூர் மலப்புறம் மாவட்டத்தில் உள்ள முக்கியமான வியாபாரத் தலங்களில் ஒன்றாகும். இது ஏறநாடு வட்டத்திற்கு உட்பட்டது. இந்த வட்டத்தின் தலைமையகம் மஞ்சேரியில் உள்ளது. மாநிலத்தில் நான்காவது அதிக மக்கள் தொகை கொண்ட நகராட்சி ஆகும். கரிபூர் பன்னாட்டு விமான நிலையத்திற்கு தென்கிழக்கே 23 கிலோமீட்டர் (14 மைல்) தொலைவிலும், மாவட்டத் தலைமையகமான மலப்புரத்திற்கு வடகிழக்கே 13 கிலோமீட்டர் (8.1 மைல்) தொலைவிலும் மஞ்சேரி அமைந்துள்ளது.

மேற்கோள்கள் 

மலப்புறம் மாவட்டத்தில் உள்ள ஊர்களும் நகரங்களும்
ஜங்க்ப்ராவ் பார்க்

ஜங்க்ப்ராவ் பார்க் (Jungfrau Park) என்பது சுவிட்சர்லாந்து நாட்டில் உள்ள இண்டர்லகேன் என்ற ஊரில் அமைந்துள்ள ஒரு கேளிக்கைப் பூங்கா ஆகும். இது 2003 ஆம் ஆண்டு துவங்கப்பட்டு, சில தடைகள் காரணமாக 2006 ஆம் ஆண்டில் மூடப்பட்டு, மீண்டும் புது பொலிவுடன் 16 மே 2009 இல் மறுபடியும் துவங்கப்பட்டது.

இந்த பூங்கா எரிக் வான் டேனிகன் என்பவரால் வடிவமைக்கப்பட்டது, மேலும் ஏழு அரங்குகளை கொண்டிருந்தது, ஒவ்வொன்றும் உலகின் பல பெரிய "மர்மங்களில்" ஒன்றைக் கொண்டு அமைக்கப்பட்டது. அத்துடன் உலகெங்கிலும் உள்ள தொல்பொருள் தளங்கள் பற்றிய விளக்கங்களை முன்வைக்க வான் டேனிகன் தீம் பூங்காவைத் திறந்தார், அவை வேற்று கிரக வாழ்க்கையின் வருகைகளை உள்ளடக்கியதாகக் கூறின. இந்த பூங்கா 2009 ஆம் ஆண்டு முதல் கோடைகால பருவங்களில் மட்டும் திறக்கப்படுகின்றன.

அரங்குகள் 
 நாசுகா : பெருவின் நாசுகாகாவிற்கு அருகிலுள்ள நாசுகா கோடுககளைக் கொண்டுள்ளது.
 தொடர்பு கொள்ளவும் : வித்தியாசமான வழிபாட்டு முறைகள் இடம்பெற்றுள்ளன.
 மெகாஸ்டோன்ஸ் : கல்வட்டத்தை குறிக்கிறது. 
 மாயா மாயா காலக்கணக்கு முறை இடம்பெற்றது.
 ஓரியண்ட் : கிசாவின் பெரிய பிரமிடு.
 விமானம் : மகாபாரதம் மற்றும் இருக்கு வேதத்தில்| விவரிக்கப்பட்டுள்ள புட்பக விமானம் (பறக்கும் அரண்மனைகள் மற்றும் தேர்கள்) விமானத்தில் இடம்பெற்றது.
 சவால் : சவாலை உள்ளடக்கிய விண்வெளிப் பறப்பு மற்றும் செவ்வாய் ஆய்வு.

பனோரமா குகேல் (பனோரமா பந்து) அரங்குகளுக்கு மத்தியில் உள்ளது, இது 41-மீட்டர் உயரமான கோளத்தின் மேல் அமைக்கப்பட்டது, அதில் இருந்து பூங்காவின் மைதானம் தெரியும். "குகேல் (பந்து) " வான் டேனிகனின் படைப்புகளின் கண்காட்சிகளைக் கொண்டிருக்கின்றது.

புகைப்படங்கள்

மர்ம பூங்காவின் தோல்வி 
2004 குளிர்காலத்தில்,  சுவிஸ் ஒலிபரப்பு நிறுவனம் என்ற செய்தி அலைவரிசையில் கடும் விமர்சனத்திற்கு உள்ளானது. 2005 ஆம் ஆண்டில் 200,000 பேர் மட்டுமே பூங்காவிற்கு வருகை தந்தபோது, வருடத்திற்கு 500,000 விருந்தினர்கள் வருவார்கள் என்று எதிர்பார்க்கப்பட்ட தோல்வியின் காரணமாக, மிஸ்டரி பார்க் கடுமையான நிதி நெருக்கடியில் சிக்கியது. பூங்காவின் செயல்பாடு நவம்பர் 19, 2006 அன்று நிறுத்தப்பட்டது.

மற்ற காரணங்களால் பூங்காவின் தோல்விக்கு விமர்சகர்கள் காரணம் என்று கூறுகின்றனர்: பண்டைய நாகரிகங்களுடனான அன்னிய தொடர்புகள் தொடர்பான வான் டேனிகனின் சார்புகளை சிலர் மேற்கோள் காட்டினர். இந்த யோசனைகள் அவரது புத்தகம் மற்றும் ஆவணப்படங்களுக்கு நன்றாக வேலை செய்தாலும், அவை தீம் பார்க் பார்வையாளர்களை ஈர்க்கவில்லை என்று பலர் விமர்சித்தனர்.

மீள் திறப்பு 
இந்த பூங்கா மீண்டும் 16 மே 2009 அன்று, பூங்கா ஜங்ஃப்ராவ் பார்க் என மறுபெயரிடப்பட்டு மற்றும் அதன் புதிய உரிமையாளரான நியூ இன்ஸ்பிரேஷன் இன்க் மூலம் மீண்டும் திறக்கப்பட்டது, கோடைக்காலத்தில் நவம்பர் 1 வரை ஒரு நாளைக்கு குறைந்தது 500 பார்வையாளர்களை ஈர்க்கும் என்ற நம்பிக்கையில். ஜூன் மாதத்தில், குழந்தைகள் சொர்க்கம் (ஜெர்மன்: கிண்டர்பாரடீஸ்) திட்டமிடப்பட்டது. இது 2010 ஆம் ஆண்டு பருவத்திலும் மீண்டும் திறக்கப்பட்டது.

மேற்கோள்கள்

வெளி இணைப்புகள்  
JungfrauPark with MysteryWorld அதிகாரப்பூர்வ தளம்

கேளிக்கைப் பூங்காக்கள்
சுவிட்சர்லாந்து
அருவிக்கரை ஊராட்சி

அருவிக்கரை ஊராட்சி (Aruvikkarai Gram Panchayat), தமிழ்நாட்டின் கன்னியாகுமரி மாவட்டத்தில் உள்ள திருவட்டாறு வட்டாரத்தில் அமைந்துள்ளது. இந்த ஊராட்சி, பத்மநாபபுரம் சட்டமன்றத் தொகுதிக்கும் கன்னியாகுமரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746  பேரும் உள்ளனர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# கோழிவிளை
 மாத்தார்
 புத்தன்கடை
 தச்சூர்
 குழிதுறையான்விளை
 மணக்குன்று
 தாணிவிளை
 திட்டிங்காவிளை
 அருவிக்கரை
 கடுகனூர்விளை

அமைவிடம் 
இக்கிராமத்திற்கு பொன்மனை கிழக்குப்பகுதியிலும், திற்பரப்பு வடகிழக்குப்பகுதியிலும், அருமனை வடமேற்குப்பகுதியிலும் எல்லைகளாக அமைந்துள்ளன.  இது கேரளத் தலைநகரான திருவனந்தபுரத்திலிருந்து 50 கி.மீ தொலைவில் உள்ளது. மாத்தூர் தொட்டிப் பாலம், பத்மநாபபுரம் அரண்மனை, தேங்காப்பட்டணம் மற்றும் திற்பரப்பு அருவி ஆகிய சுற்றுலாத்தலங்கள் அருவிக்கரை கிராமத்தின் அருகில் உள்ளன. திருவனந்தபுரம் விமானநிலையம் குழித்துறை இரயில் நிலையம் ஆகியவை இதன் அருகில் உள்ளன.

மேற்கோள்கள் 

த. இ. க. ஊராட்சித் திட்டம்
போயிங் 777

போயிங் 777 போயிங் வணிக வானூர்திகள்  நிறுவனத்தால் வடிவமைக்கப்பட்டு தயாரிக்கப்படும் நீள்தொலைவு இரட்டைப் பொறி அகலவுரு தாரை வானூர்தி குடும்பமாகும்.  இது பெரிய இரட்டைப்பொறி வானூர்திகளில் ஒன்றாகும். இதில் பொதுவாக 314 முதல் 451 வரையிலானப் பயணிகள் அமரக்கூடும்.5235 முதல் 9380 வரையிலான (கடல்வழி மைல்) தொலைவு செல்லக்கூடியது. பரவலாக  "டிரிப்பிள் செவன்" என அழைக்கப்படும் இந்த வானூர்தியின் குறிப்பிடத்தக்க பண்புக்கூறுகள்: மிகப்பெரும் விட்டமுடைய டர்போ பொறிகள், ஒவ்வொரு முதன்மை கீழறங்கு அமைப்பிலும் ஆறு சக்கரங்கள், வட்ட வடிவில் அமைந்த எரிபொருட் கிடங்கு,  தகடு போன்ற வால் கூம்பு ஆகியன ஆகும்.எட்டு முதன்மை வான்சேவை நிறுவனங்களுடன் கலந்தாய்ந்து உருவாக்கப்பட்ட 777 போயிங்கின் 767க்கும் 747க்கும் இடையேயான கொள்ளளவு வேறுபாட்டை இணைக்கும் வகையில் வடிவமைக்கப்பட்டுள்ளது. இதுவே போயிங்கின் கம்பி வழிப் பறப்பு வானூர்தியாகும்; கணினி ஒத்திசைக்கும் கட்டுப்பாடுகளைக் கொண்டுள்ளது. மேலும் முழுமையும்  கணினி-வடிவமைத்த வணிக வானூர்தியாகும்.

1995இல் முதல் 777-200 வானூர்திகள் சேவை புரியத் தொடங்கின. அடுத்து சற்றே நீட்டித்த 777-300 (33.3 அடி அல்லது 10.1 மீ நீட்டிக்கப்பட்டது) 1998இல் சேவைக்கு வந்தது. நீள்தொலைவு செல்லக்கூடிய 777-300ER மற்றும் 777-200LR வேறுபாடுகள் முறையே 2004இலும்  2006இலும் சேவைக்கு வந்தன. சரக்குகளை ஏற்றிச் செல்லவல்ல 777F தனது முதல் பறப்பை 2008இல் நிகழ்த்தியது.

வேறுபாடுகள் 

போயிங் 777இன் வேறுபாடுகளாவன :
5000+ வான்வழி மைல்கள் வீச்சு
 777-200
 777-200ER
 777-300
9000+ வான்வழி மைல்கள் வீச்சு
 777-200LR
 777-300ER
சரக்கு வானூர்திகள்
 777F

777-200 
777இரக வானூர்திகளில் முதலில் சேவைக்கு விடப்பட்டது 777-200 ஆகும். இது முதலில் சூன் 12, 1994இல் பறக்க விடப்பட்டது. யுனைடெட் எயர்லைன்சு நிறுவனத்தின் வணிக சேவையில் சூன் 7, 1995 முதல் ஈடுபடுத்தப்பட்டது. இதில் 440 பயணிகள் 5240 வான்வழி மைல்கள் (9700 கிமீ) தொலைவிற்கு  செல்லவியலும். இதுவரை 777-200 இரக வானூர்திகள் 88 தயாரிக்கப்பட்டுள்ளன; தயாரிப்பு காத்திருப்பு எதுவும் இல்லை.

777-200ER 

777-200ER என்பது 777-200 இரகத்தின் விரிவுபடுத்தப்பட்ட தொலைதூரமுடைய இரகமாகும். இந்த இரக வானூர்திகள்  அதே அளவுப் பயணிகளுடன் 7725 வான்வழி மைல்கள் (14305 கிமீ) தொலைவு பறக்க வியலும். இதுவரை 777 -200ER இரக வானூர்திகள் 422 தயாரிக்கப்பட்டுள்ளன; தயாரிப்பு காத்திருப்பு எதுவும் இல்லை.

காட்சிக்கூடம்

வானூர்தி கொள்வனவு ஆணை மற்றும் விநியோகம் 

தகவல்கள் மே 31, 2014

மேற்சான்றுகள் 

போயிங் வானூர்திகள்
நாக சைதன்யா

நாக சைதன்யா அக்கினேனி (Naga Chaitanya, பிறப்பு: நவம்பர், 23, 1986) இவர் ஒரு தெலுங்கு திரைப்பட நடிகர் ஆவார். இவர் தமிழ், தெலுங்கு திரைப்பட நடிகர் அக்கினேனி நாகார்ஜுனா வின் மகன் ஆவார். இவர் 2009ஆம் ஆண்டு ஜோஷ் என்ற திரைப்படத்தின் மூலம் திரைப்படத்துறைக்கு அறிமுகமானார். அதை தொடர்ந்து 100% லவ், மனம், ஆடோநகர் சூர்யா உள்ளிட்ட திரைப்படங்களில் நடித்துள்ளார்.

நடித்த திரைப்படங்கள்

குறிப்புகள்
Naga Chaitanya Biography

மேற்கோள்கள்

1986 பிறப்புகள்
வாழும் நபர்கள்
இந்தியத் திரைப்பட நடிகர்கள்
தெலுங்கு நடிகர்கள்
தென்னிந்திய பிலிம்பேர் விருதுகளை வென்றவர்கள்
சென்னை நடிகர்கள்
திருக்கரிப்பூர் சட்டமன்றத் தொகுதி

திருக்கரிப்பூர் சட்டமன்றத் தொகுதி (, ), முன்பு நீலேசுவரம் தொகுதி கேரளத்தின் 140 தொகுதிகளில் ஒன்று. இது காசர்கோடு மக்களவைத் தொகுதிக்கு உட்பட்டது. 2021 சட்டமன்றத் தேர்தலின்படி, தற்போதைய சட்டமன்ற உறுப்பினராக  இந்தியப் பொதுவுடமைக் கட்சி (மார்க்சிஸ்ட்) கட்சியின் எம். ராஜகோபாலன் உள்ளார்.

உட்பட்ட பகுதிகள்
திருக்கரிப்பூர் சட்டமன்றத் தொகுதியின் தற்போதுள்ள உள்ளூராட்சி பிரிவுகளை பின்வரும் பட்டியல் கொண்டுள்ளது: 

2008-ஆம் ஆண்டு மறுசீரமைப்பிற்கு முன்பு திருக்கரிப்பூர், கிழக்கு எளேரி, மேற்கு எளேரி,  கய்யூர்-சீமேனி,  பீலிக்கோடு,  படன்ன,  வலியபறம்பு ஆகிய ஊராட்சிகளும், கண்ணூர் மாவட்டத்தில் தளிப்பறம்பு வட்டத்தில் உள்ள  கரிவெள்ளூர்-பெரளம்,  பெரிங்ஙோம்-வயக்கரை,  காங்கோல்-ஆலப்படம்பு ஆகிய ஊராட்சிகளையும் கொண்டிருந்தது.

சட்டமன்ற உறுப்பினர்கள் 
இத்தொகுதியின் கேரள சட்டமன்ற உறுப்பினராக இருந்த அனைவரும் பின்வருமாறு:

நீலேசுவரம் தொகுதி

திருக்கரிப்பூர் தொகுதி

தேர்தல் முடிவுகள் 
(±%) என்பது முந்தைய தேர்தலின் வாக்கு எண்ணிக்கையில் ஏற்பட்ட மாற்றத்தைக் குறிக்கிறது.

2021

2006-2011

இதையும் காண்க 
கேரளத்தில் சட்டமன்றத் தொகுதிகள்

சான்றுகள் 

கேரள சட்டமன்றத் தொகுதிகள்
பாமா (நடிகை)

பாமா ஒரு இந்தியத் திரைப்பட நடிகை ஆவார். இவர் மலையாளம், தமிழ், மற்றும் கன்னட திரைப்படங்களில் நடித்துள்ளார். இவர் 2007 ஆம் ஆண்டில் ஏ. கே. லோகித்தாசு இயக்கிய நிவேத்யம் திரைப்படத்தின் மூலமாக மலையாளத்தில் அறிமுகமானார். "எல்லாம் அவன் செயல்" திரைப்படத்தின் மூலமாக தமிழில் அறிமுகமானார்.

வாழ்க்கைச் சுருக்கம்
ராஜேந்திர குறுப்பு, ஷைலஜா ஆகியோரின் இளைய மகள் ஆவார். இவருக்கு ரேச்மிதா, ரெஞ்சிதா என இரண்டு மூத்த சகோதரிகள் உள்ளனர். இவர் புனித மேரி மேல்நிலை பள்ளியிலும், மண்ணார்க்காட்டில் உள்ள குழந்தை இயேசு பள்ளியிலும் தனது பள்ளிப்படிப்பை முடித்தார். இவா் பெற்றோரின் அனுமதியோடு பாரத்கோபி என்பவரை காதல் திருமணம் செய்து கொண்டாா். இவர் தொலைநிலைக்கல்வி வாயிலாக இளங்கலை சமூகவியல் படிக்க தொடங்கியுள்ளார்.

திரை வாழ்க்கை
இவர் திரையுலகிற்கு வருவதற்கு முன்னதாக, சூர்யா தொலைக்காட்சியில் தாலி என்ற தலைப்பில் ஒரு நிகழ்ச்சித் தொகுப்பாளராகப் பணியாற்றினார். இவர் ஒரு கிறித்துவ பக்தி ஆல்பத்திலும் நடித்துள்ளார். இவர் அறிமுகமான நிவேத்யம் திரைப்படத்தின் இயக்குநரான லோகிததாசை தனது வழிகாட்டியாளராகவும் குருவாகவும் கருதுகிறார். வினயன் இயக்கத்தில் மணிக்குட்டன் நடித்த அரீந்தரன் ஒரு நிஷ்களங்கன் திரைப்படம் இவரது இரண்டாவது திரைப்படமாகும். ஜானி ஆண்டனி இயக்கிய சைக்கிள் திரைப்படத்தில் வினீத் சீனிவாசனுடன் இணைந்து நடித்தார்.

2011-ம் ஆண்டில் மலையாளத்தில் ஒரே மாதிரியான கதாபாத்திரங்களில் நடிக்க வாய்ப்பு வந்ததால் இவர் தனது பார்வையை கன்னட திரையுலகிற்கு திருப்பினார். சில கன்னடத் திரைப்படங்களில் நடித்த பிறகுதான் மலையாளத்தில் புதுமையான கதாபாத்திரங்களில் நடிக்க வாய்ப்பு வந்ததாக கூறுகிறார்.. இவர் எம். டி. வாசுதேவன் நாயரின் கதவீடு திரைப்படத்தில் கதாநாயகியாக ஒரு நவீன பெண் வேடத்தில் நடித்தார். வினோத் விஜயனின் டி கம்பெனி திரைப்படத்தில் முக அலங்காரம் ஏதும் செய்யாமல் ஒரு சிறிய ஆனால் முக்கியமான கதாபாத்திரத்தில் சைக்கோவாக நடித்தார். ராகேஷ் கோபனின் 100 டிகிரி செல்சியஸ் திரைப்படத்தில் கிறிஸ்துவ இல்லத்தரசியாக நடித்தார். இவர் முதல் முறையாக வினோத் மாங்கரா இயக்கிய ஒட்டமந்தாரம் திரைப்படத்தில் தன்னை விட 15 வயது அதிகமான அம்மா கதாபாத்திரத்தில் நடித்தார்.

பின்னணிப் பாடகி
நடிகையாக மட்டுமல்லாமல் சில நேரங்களில் இவர் சிறந்த பின்னணிப் பாடகியாகவும் திகழ்கிறார். இவர் தனது முதல்பாடலை பைக் திரைப்படத்தில் ராகுல்ராஜ் இசையில் கண்ணில் கண்ணில் எனும் பாடலை பாடினாலும்கூட சில காரணங்களால் அத்திரைப்படம் திரைக்கு வராமல் போனது. அதன்பின்னர் 2009-ல் வெளியான மாய மாதவம் எனும் பக்தி ஆல்பத்தில் பாடியுள்ளார். மேலும் சிறுவர்கள் நடித்து வெளிவரவிருக்கும் மியாவ் மியாவ் கரிம்பூச்சா திரைப்படத்தில் ஆரம்ப பாடலை பாடியுள்ளார்..

விருதுகள் 
 2007 - சிறந்த ஜோடிக்கான ஏசியாநெட் திரைப்பட விருது - நிவேத்யம் (வினு மோகனுடன் பகிர்ந்துகொள்கிறார்)
 2007 - சிறந்த அறிமுக நடிகைக்கான சத்யன் நினைவு விருது - நிவேத்யம்
 2007 - சிறந்த அறிமுக நடிகைக்கான திரைப்பட விமர்சகர்கள் விருது - நிவேத்யம்
 2007 - சிறந்த நடிகைக்கான ஆலா விருது - நிவேத்யம்
 2007 - சிறந்த அறிமுக நடிகைக்கான வனிதா நிப்பான் விருது - நிவேத்யம்
 2008 - சிறந்த ஜோடிக்கான அம்மா திரைப்பட விருது - சைக்கிள்
 2009 - சிறந்த ஜோடிக்கான மாத்ருபூமி-அம்ரிதா திரைப்பட விருது - இவார் விவாகித்தரயாள் (ஜெயசூர்யாவுடன் பகிர்ந்துகொள்கிறார்)

நடித்த திரைப்படங்கள்

சான்றுகள்

வெளியிணைப்புகள்
 

வாழும் நபர்கள்
மலையாளத் திரைப்பட நடிகைகள்
தமிழ்த் திரைப்பட நடிகைகள்
கன்னடத் திரைப்பட நடிகைகள்
1988 பிறப்புகள்
தெலுங்குத் திரைப்பட நடிகைகள்
பய்யன்னூர் சட்டமன்றத் தொகுதி

பய்யன்னூர் சட்டமன்றத் தொகுதி (, ), கேரள சட்டமன்றத்துக்கான 140 தொகுதிகளில் ஒன்று. இது காசர்கோடு மக்களவைத் தொகுதிக்கு உட்பட்டது.

2011 முதல் இந்திய மார்க்சிஸ்ட் கம்யூனிஸ்ட் கட்சியைச் சேர்ந்த சி. கிருஷ்ணன், எம்.எல்.ஏவாக உள்ளார்.

உட்பட்ட பகுதிகள்
இது கண்ணூர் மாவட்டத்தில் உள்ள பய்யன்னூர் நகராட்சியையும், பெரிங்ஙோம்-வயக்கரை, காங்கோல்-ஆலப்படம்பு, கரிவெள்ளூர் பெரளம் ஆகிய ஊராட்சிகளையும், தளிப்பறம்பு வட்டத்தில் உள்ள ராமந்தளி, எரமம்-குற்றூர், செறுபுழை ஆகிய ஊராட்சிகளையும் கொண்டது‌.

முன்னிறுத்திய வேட்பாளர்கள்  
 2011 முதல்: சி. கிருஷ்ணன் (சி.பி.ஐ.(எம்.))
 2006 -2011 : பி. கே. ஸ்ரீமதி( சி. பி. எம்) 
 2001 - 2006 : பி. கே. ஸ்ரீமதி
 1996 - 2001 : பிணறாயி விஜயன்
 1991 - 1996 : சி. பி. நாராயணன்
 1987 - 1991 : சி. பி. நாராயணன்
 1982 - 1987 : எம். வி. ராகவன்
 1980 - 1982 : என். சுப்ரமண்ய ஷேணாயி
 1977 - 1979 : என். சுப்ரமண்ய ஷேணாயி
 1970 - 1977 : ஏ. வி. குஞ்ஞம்பு
 1967 - 1970 : ஏ. வி. குஞ்ஞம்பு

தேர்தல்கள்

இதையும் காண்க 
கேரள சட்டமன்றத் தொகுதிகள்

சான்றுகள் 

கேரள சட்டமன்றத் தொகுதிகள்
கண்ணூர் மாவட்டம்
ச. துரைராஜசிங்கம்

சபாபதிப்பிள்ளை துரைராஜசிங்கம் (S. Durai Raja Singam, எஸ். துரைராஜசிங்கம், 1904 - 1995) என்பவர் மலேசியத் தமிழ் அறிஞரும், ஆங்கில எழுத்தாளரும் ஆவார். இலங்கைத் தமிழ் வம்சாவழிக் குடும்பத்தில் பிறந்த இவர் மலேசியா, இந்தியா, மற்றும் இலங்கையில் மரபுவழி வாழ்க்கை பற்றியும் பண்பாடு பற்றியும் பல நூல்களை எழுதியுள்ளார். கலாயோகி ஆனந்த குமாரசாமியின் நண்பராக இருந்த இவர் கலாயோகியைப் பற்றி பல நூல்களை எழுதியுள்ளார். அவரது கட்டுரைகளையும் தொகுத்து வெளியிட்டார். ஆனந்த குமாரசாமியின் பல நூல்களை யாழ்ப்பாணப் பல்கலைக்கழகத்திற்கு அன்பளிப்பாக வழங்கியிருந்தார்.

எழுதிய நூல்கள்

ஆனந்த குமாரசாமி பற்றிய நூல்கள்
India and Malaya through the ages: A birthday gift to Ananda K. Coomaraswamy (1946) 
Homage to Ananda K. Coomaraswamy: A Garland of Tributes (1948)
Homage to Ananda K. Coomaraswamy: A Memorial Volume (1952)
Ananda Coomaraswamy;: A new planet in my ken (1963)
Ananda Coomaraswamy: a study of a world figure and a great teacher (1973)
Ananda Coomaraswamy: Remembering and Remembering Again and Again (1974)
Ananda Coomaraswamy - the Bridge Builder: a Study of a Scholar-Colossus (1977)
Ananda Kentish Coomaraswamy: a handbook (1979)
Who is this Coomaraswamy (1980) 
Ananda Kentish Coomaraswamy: A Bibliographical Record (1981)
Fundamentals of Indian art, Volume 1: Themes & Concepts (ஆனந்த குமாரசாமியின் கட்டுரைகளுடன், 1985) 
Profiles: The world of Coomaraswamy (1986)
Ananda Coomaraswamy: The warrior for dharma with pen and word (1986) 
The world of Coomaraswamy (1994)

ஏனைய நூல்கள் 
The Life and Writings of Sir Mutu Coomaraswamy (1973)
A Hundred Years of Ceylonese in Malaysia and Singapore
Indians in Early Malaya (1960, 1966)
Gandhi-the ever smiling Mahatma - A Study of Gandhian Humour
India and Malaya through the ages (1954)
Port Weld to Kuantan : a study of Malayan place names (1957)
Malayan Street Names, What They Mean and Whom They Commemorate (1939)
Place-Names in Peninsular Malaysia (1925)
Temple Bells: A Study of Hindu Festivals and Temples in Malaysia (1964)
Recalling Gandhi (1995)
Malayan tit-bits: do you know these? (1961) 
Malaya's cultural debt to India (1956)
Munshi Abdullah to Anak Singapura (word glimpses of Malaya by Malayans) (1940) 
What the Malay language owes to Sanskrit (1957)
Stray notes on Nippon-Malaisian historical connections (Iwao, Hino ஆகியோருடன் இணைந்து, 1944)

தொகுப்பு நூல்கள் 

The Wisdom of Ananda Coomaraswamy: Reflections on Indian Art, Life, and Religion (Perennial Philosophy)
Tribute to Tunku Abdul Rahman (1963)
Stories from The Collections of Ananda Coomaraswamy (1977)
Fundamentals of Indian Art: Vol. I: Themes and Concepts by A.K. Coomaraswamy; Introduction By S. Durai Raja Singam (சனவரி 1, 1985)

மேற்கோள்கள்

1904 பிறப்புகள்
1995 இறப்புகள்
மலேசியத் தமிழ் எழுத்தாளர்கள்
மலேசிய எழுத்தாளர்கள்
மணலூர் ஊராட்சி (திருச்சூர் மாவட்டம்)

மணலூர் என்னும் ஊராட்சி, கேரளத்தின் திருச்சூர் மாவட்டத்தில் திருச்சூர் வட்டத்தில் உள்ளது. இது அந்திக்காடு மண்டலத்திற்கு உட்பட்டது. இது 18.22 சதுரகிலோமீட்டர் பரப்பளவைக் கொண்டது. இங்கு 34,297 மக்கள் வாழ்கின்றனர். இவர்களில் 99.15 சதவீதம் பேர் கல்வியறிவு பெற்றுள்ளனர்.

சுற்றியுள்ள ஊர்கள்
கிழக்கு - பெரும்புழை ஊராட்சி
மேற்கு - கானோலிகனால்
வடக்கு - ஏனாமாவு ஏரி
தெற்கு - பாந்தோடு, அந்திக்காடு ஊராட்சி

வார்டுகள்
பாலாழி  	 
மணலூர் வடக்குமுறி 	 
மணலூர் கிழக்குமுறி 	
ஆனக்காடு வடக்கு 	
ஆனக்காடு 	 
அம்பலக்காடு 	 
காஞ்ஞாணி 	
திருக்குன்னு
புத்தன்குளம் 	 
மணலூர் நடுமுறி 	 
மணலூர் படிஞ்ஞாற்றுமுறி 	 
புத்தன்குளம் மேற்கு 	
தெக்கே‌ காரமுக்கு
காஞ்ஞாணி மேற்கு 	 
மாங்காட்டுகரை 	
கரிக்கொடி 	 
கண்டசாங்கடவு	
வடக்கே காரமுக்கு 	
மாம்பிள்ளி

மேற்கோள்கள்
http://www.trend.kerala.gov.in  
http://lsgkerala.in/manalurpanchayat 
Census data 2001

திருச்சூர் மாவட்டத்தில் உள்ள ஊர்களும் நகரங்களும்
துங்கு அப்துல் ரகுமான் பல்கலைக்கழகம்

துங்கு அப்துல் ரகுமான் பல்கலைக்கழகம் (Universiti Tunku Abdul Rahman, (UTAR) என்பது மலேசியாவில் உள்ள ஒரு தனியார் பல்கலைக்கழகம் ஆகும். இந்தப் பல்கலைக்கழகம் யூத்தார் (UTAR) கல்வி நிறுவனம் என்னும் இலாப-நோக்கற்ற அமைப்பினால் நிறுவப்பட்டது. மலேசியாவின் நான்கு இடங்களில் வளாகங்களைக் கொண்டுள்ளது. 

அவை: பெட்டாலிங் ஜெயா, கோலாலம்பூர், சுங்கை லோங், மற்றும் கம்பார் ஆகியவை ஆகும்.

பொது

2002-ஆம் ஆண்டில் தொடக்கப்பட்ட இந்தப் பல்கலைகழகத்தில் முதலாம் ஆண்டில் 411 மாணவர்கள் சேர்க்கப்பட்டனர். அடுத்த சில ஆண்டுகளில் மாணவர்களின் எண்ணிக்கை பெருமளவு அதிகரித்தது. 2022ஆம் ஆண்டு, இங்கு 16,975 மாணவர்கள் கல்வி பயில்வதாகப் பல்கலைக்கழக அறிக்கை ஒன்று தெரிவிக்கின்றது.

2012, 2013 ஆம் ஆண்டுகளில் ஆசியாவின் முதல் 300 சிறந்த பல்கலைக்கழகங்களில் ஒன்றாக இந்தப் பல்கலைகழகம் தரப்படுத்தப்பட்டுள்ளது..

மேற்கோள்கள்

வெளி இணைப்புகள்
 UTAR இணையத்தளம்

மலேசியப் பல்கலைக்கழகங்கள்
மலேசிய பல்லூடகப் பெருவழி
மலேசிய மருத்துவக் கல்லூரிகள்
வாதுவை

வாதுவை இலங்கையின் மேற்குக் கரையில், கொழும்பிற்குத் தெற்காக சுமார் 33 கிலோமீட்டர் தொலைவில் அமைந்துள்ள ஒரு நகரமாகும். இது காலி வீதியில் 30.5 கி.மீ தூரத்திலிருந்து 36.5 கி.மீ தூரம் வரையான பகுதியை உள்ளடக்குவதுடன் வீதியிலிருந்து தரைப்பக்கமாக சுமார் 4.5 கி.மீ தூரமும் கடற்பக்கமாக ஒரு கி.மீ தூரமும் பரந்துள்ளது. இது ஒரு பிரபலமான சுற்றுலாத்தலமாகும். தென்னையிலிருந்து பெறப்படும் கள் மற்றும் புளிங்காடி என்பனவும் தென்னை நாரிலிருந்து செய்யப்படும் தும்புத்தடி, கால்மிதி ஆகியவையும் இப்பிர்தேசத்தின் முக்கிய உற்பத்திப் பொருட்களாக விளங்குகின்றன. இந்நகரம் பாணந்துறை பிரதேச சபையினால் நிர்வகிக்கப்படுகின்றது.

மேற்கோள்கள்

களுத்துறை மாவட்டத்தில் உள்ள ஊர்களும் நகரங்களும்
சித்தார்த் மல்ஹோத்ரா

சித்தார்த் மல்ஹோத்ரா (, ) (பிறப்பு: 16 சனவரி 1985)   கரண் ஜோஹர் இயக்கிய 2010 ஆம் ஆண்டில் வெளியான "மை நேம் இஸ் கான்" படத்தில் சித்தார்த் முதலில் உதவி இயக்குநராக பணியாற்றினார்.இவர் ஒரு பாலிவுட் திரைப்பட நடிகர் ஆவார். கரண் ஜோஹர் இயக்கிய ஸ்டூடண்ட் ஆஃப் த இயர் என்ற திரைப்படத்தில் அறிமுகம் ஆனார். அதைத் தொடர்ந்து ’ஹம்சீ தோ பம்சீ’, ’ஏக் வில்லன்’ போன்ற திரைப்படங்களில் நடித்துள்ளார். இவர் 2010ஆம் ஆண்டு சாருக் கான் மற்றும் கஜோல் நடித்த மை நேம் இஸ் கான் என்ற திரைப்படத்தில் உதவி இயக்குநராகப் பணிபுரிந்தார் என்பது குறிப்பிடத்தக்கது.

திரைப்படங்கள்

வெளி இணைப்புகள்  
 

இந்தித் திரைப்பட நடிகர்கள்
1985 பிறப்புகள்
வாழும் நபர்கள்
விளம்பர நடிகர்கள்
மானந்தவாடி சட்டமன்றத் தொகுதி

மானந்தாவடி சட்டமன்றத் தொகுதி, கேரளத்தின் 140 தொகுதிகளில் ஒன்று. இது வயநாடு மக்களவைத் தொகுதிக்கு உட்பட்டது.

பகுதிகள்
இது  வயநாடு மாவட்டத்தில் உள்ள  மானந்தவாடி வட்டத்தில் உள்ள  மானந்தவாடி ,  பனமரம்,  தவிஞ்ஞால்,  திருநெல்லி,  தொண்டர்நாடு,  வெள்ளமுண்டா ஆகிய ஊராட்சிகளைக் கொண்டது. .

முன்னர், வடக்கு வயநாடு சட்டமன்றத் தொகுதி எனப் பெயர் பெற்றிருந்தது.

தேர்தல்கள்

சட்டமன்ற உறுப்பினர்
பதின்மூன்றாவது சட்டமன்றம்: பி. கே. ஜெயலட்சுமி (காங்கிரசு)

சான்றுகள்

கேரள சட்டமன்றத் தொகுதிகள்
வயநாடு மாவட்டத்திலுள்ள சட்டமன்றத் தொகுதிகள்
சுல்தான் பத்தேரி சட்டமன்றத் தொகுதி

சுல்தான் பத்தேரி சட்டமன்றத் தொகுதி, கேரளத்தின் 140 சட்டமன்றத் தொகுதிகளில் ஒன்று. இது வயநாடு மக்களவைத் தொகுதிக்கு உட்பட்டது.

பகுதிகள்
இது  வயநாடு மாவட்டத்தில் உள்ள  சுல்தான் பத்தேரி,  பூதாடி,  நென்மேனி,  நூல்ப்புழை, புல்ப்பள்ளி,  முள்ளன்கொல்லி,  அம்பலவயல், மீனங்காடி ஆகிய ஊராட்சிகளை கொண்டது‌. .

சட்டமன்ற உறுப்பினர்
பதின்மூன்றாவது சட்டமன்றம்: (2011 முதல் தற்போது வரை) ஐ. சி. பாலகிருஷ்ணன் (காங்கிரசு)

சான்றுகள் 

கேரள சட்டமன்றத் தொகுதிகள்
வயநாடு மாவட்டத்திலுள்ள சட்டமன்றத் தொகுதிகள்
கல்பற்றா சட்டமன்றத் தொகுதி

கல்பற்றா சட்டமன்றத் தொகுதி, கேரளத்தின் 140 தொகுதிகளில் ஒன்று. இது வயநாடு மக்களவைத் தொகுதிக்கு உட்பட்டது.

பகுதிகள்
இது வயநாடு மாவட்டத்தில் உள்ள  கல்பற்றா நகராட்சியையும்,   முட்டில்,  மேப்பாடி,  வைத்திரி,   கணியாம்பற்றா, கோட்டத்தறை,  வேங்கப்பள்ளி,  தரியோடு,  படிஞ்ஞாறத்தறை,   பொழுதனை, மூப்பைநாடு ஆகிய  ஊராட்சிகளையும் கொண்டது‌. .

சட்டமன்ற உறுப்பினர்
பதின்மூன்றாம் சட்டமன்றம்: எம். வி. சிரேயம்ஸ் குமார் (சோசியலிஸ்ட் ஜனதா டெமாக்ரட்டிக்)

மேற்கோள்கள் 

கேரள சட்டமன்றத் தொகுதிகள்
வயநாடு மாவட்டத்திலுள்ள சட்டமன்றத் தொகுதிகள்
அச்சன்கோவில்

அச்சன்கோவில் என்னும் ஊர், கேரளத்தின் கொல்லம் மாவட்டத்தில் பத்தனாபுரம் வட்டத்தில் உள்ளது.
இது புனலூர் நகரத்தில் இருந்து 80 கி.மீ. வடகிழக்கில், மேற்குத் தொடர்ச்சி மலைத்தொடர் மையத்தில் அமைந்துள்ளது. இங்குள்ள அய்யப்பன் கோயில் புகழ் மிக்க கோயிலாகும். இங்கு ரப்பர் தோட்டங்கள் உள்ளன. இந்த ஊரின் நடுவில் அச்சன்கோயில் என்ற ஆறு பாய்கிறது.

மலம்பண்டாரம் எனப்படும் பழங்குடியினர் வாழும் இடம். இது தென்மலை ஊராட்சிக்கு உட்பட்டது.

கோயில் 

இங்குள்ள அய்யப்பன் கோயிலைப் பரசுராமர் நிறுவியதாகக் கருதுகின்றனர். ஆன்மீகத் தலம் என்பதால், மலையாளிகளைக் காட்டிலும் தமிழகத்துப் பக்தர்களே அதிகம் வருகின்றனர். தனு மாதத்தில் மண்டல பூஜையும், மகர மாதத்தில் ரேவதி பூஜையும் செய்கின்றனர். மண்டல பூஜையின் போது தேரோட்டமும்,  ரேவதி பூஜையில் புஷ்பாபிஷேகமும் முக்கியமான சடங்குகள். வண்ணமயமான ஆடையும் ஆபரணங்களும் அணிந்து, வாளைக் கையிலேந்திய அய்யப்பனின் சிலை காண்பிக்கப்படும்.

மேற்கோள்கள்

வெளி இணைப்புகள் 
 A trip to achankovil 

கொல்லம் மாவட்டத்தில் உள்ள ஊர்களும் நகரங்களும்
ஆலப்புழை மாவட்ட ஆறுகள்
தஹர வித்யா

தஹர வித்யா அல்லது தகர வித்தை என்பது நம்முள்ளே ஒரு வெளி (தஹரம், ஆகாயம், (Space)- அகவெளி உள்ளது. அதில் எழுந்தருளியிருக்கும் இறைவனை தியானத்தின் மூலம் தேடுவதும், அடைவதுமே தஹர வித்யா அல்லது தஹராகாச வித்தை எனப்படும். தஹர வித்தை சாந்தோக்கிய உபநிடதத்தின் எட்டாம் அத்தியாயத்தில் கூறப்பட்டுள்ளது.

மார்பின் உள்ளே ஒரு வெளி ‘தாமரை மொட்டுப் போன்ற இதயம்’; நாற்புறங்களிலும் நாடிகளால் சூழப்பட்டு தொங்குகிறது. அதன் உள்ளே நுண்ணிய ஆகாசம் உள்ளது. அனைத்தும் அதில் நிலை பெற்றுள்ளன.

இந்த இதய வெளிக்குள்ளே உள்ள பொருளைத் தேட வேண்டும், அறிய விரும்ப வேண்டும். அதற்கான தியானப் பயிற்சி (வித்யை) செய்ய வேண்டும். இவ்வித்தையை பயில பிரம்மச்சர்ய விரதம் அவசியம்.
.

புற உலகில் என்னென்ன சாதிக்க வேண்டும் என நினைக்கிறமோ அவையனைத்தையும் அகவெளியில் உறையும் இறைவனைத் தஹர வித்யா மூலம் தியானிப்பதன் மூலம் அடைய இயலும்.

முதற்படி
தஹர வித்யா எனும் இறை தியானத்தை செய்பவன் உலக இன்பங்களை இறைவனின் வாயிலாக மட்டுமே அனுபவிக்க இயலும் என்பதையும், இவ்வித்யாவின் மூலம் என்ன நினைத்தாலும் அது நடக்கும் என்பதை விளக்கப்படுகிறது. அகவெளியில் இறைவனை தியானிப்பவன் பித்ரு லோகத்தை விரும்பினால் இறந்த முன்னோர்களான தந்தை, தாய், சகோதர சகோதரிகள் மற்றும் நண்பர்கள் அவன் முன் தோன்றி மகிழ்விப்பார்கள்.  மேலும் இவ்வித்தையின் மூலம் அவன் விரும்பும் அனைத்துப் பொருட்களையும் அடைந்து மகிழ்வான்.

இரண்டாம்படி
பஞ்சபூதங்களின் அம்சமான உடல்-மனம், இறைவனின் அம்சமான ஆன்மா ஆகிய இரண்டின் சேர்க்கையே மனிதன். ஆத்ம ஞானம் காரணமாக மனிதன் தன்னை உடல்-மனச்சேர்க்கையிலிருந்து விடுபட்டு, இறைவனை அடைந்து, சொந்த இயல்பாகிய ஆன்மாவாக நிலைபெறுகிறான்.

அழியக்கூடிய உடல்-மனம் மற்றும் அழிவற்றதான ஜீவாத்மா ஆகிய இரண்டையும் கட்டுப்படுத்துபவர் இறைவன். தூக்கத்தில் நம் உடலிருந்து பிரிகின்ற மனம் ஜீவாத்மாவில் ஒடுங்குகிறது. ஜீவாத்மா பரமாத்மாவில் ஒடுங்குகிறது. இந்த உண்மையை உணர்பவன் தினந்தோறும் இறையுலகத்திற்குச் சென்று, இறைவனிடம் ஒன்றுகலப்பதை உணர்கிறான்..

மூன்றாம்படி
தஹர வித்யாவின் மூலம் இறையுலகம், இறைக்காட்சி அல்லது இறையனுபூதியின் விளக்கமும் கூறப்படுகிறது. அதை அடைவதற்கான அடிப்படை தகுதியான பிரம்மச்சர்யம் ஒன்று மட்டுமே.

நான்காம்படி
இறையுலககிற்கு செல்வது யார், எப்போது, எவ்வாறு செல்வர் போன்ற கேள்விகளுக்கு தஹர வித்யையின் இப்பகுதி விளக்குகிறது.

சூரியனே இறையுலகின் வாசல். ஓங்கார மந்திரத்தை அறிந்து தியானித்தவர்கள் இந்த வாசலில் அனுமதிக்கப்படுகிறார்கள். மற்றவர்கள் மறுக்கப்படுகிறார்கள்.

இதயநாடிகள் நூற்றொன்று. அவற்றுள் ஒன்று உச்சந்தலையினை பிளந்து உயிர் வெளிக் கிளம்புகிறது. உச்சந்தலை வழியாக உயிரை மேலே விடுப்பவன் மரணமற்ற நிலையை அடைகிறான். மற்ற நாடிகளின் வழியாக வெளியேறுபவன் மீண்டும் மீண்டும் பிறந்து, பல்வேறு கீழ் உலகங்களில் பிறந்து உழல்கிறான். ஆசைகளற்ற யோகிகளால் மட்டுமே பிரம்ம ரந்திரம் வழியாக உயிரை வெளியேற்ற முடியும்.

மேற்கோள்கள்

வெளி இணைப்புகள்
 சாந்தோக்கிய உபநிடதச் சொற்பொழிவு 

இந்து மெய்யியல் கருத்துருக்கள்
இந்து சமய மந்திரங்கள்
வைதிக மெய்யியல்கள்
மொனராகலை

மொனராகலை (Moneragala, ) என்பது இலங்கையின் தெற்கே ஊவா மாகாணத்தில், மொனராகலை மாவட்டத்தில் உள்ள ஒரு நகரம் ஆகும். இது கொழும்பு-மட்டக்களப்பு பிரதான பாதையில் அமைந்துள்ளது. இந்நகரம் மொனராகலை பிரதேச சபையினால் நிர்வகிக்கப்படுகின்றது. மொனராகலை தேர்தல் தொகுதியில் 101,638 பேர் வாக்காளர்களாகப் பதிவு செய்துள்ளனர்.

பாடசாலைகள் 
மொனராகலை ரோயல் கல்லூரி
விபுலானந்தா தமிழ்க் கல்லூரி
ஆலியவத்தை தமிழ்க் கல்லூரி
சிறீ கௌரி தமிழ் ஆரம்பப் பாடசாலை
சரசுவதி தமிழ் ஆரம்பப் பாடசாலை
கும்புக்கணை தமிழ் ஆரம்பப் பாடசாலை

மேற்கோள்கள்

மொனராகலை மாவட்டத்திலுள்ள ஊர்களும் நகரங்களும்
இலங்கை மாவட்டத் தலைநகரங்கள்
எக்ஸ்-மென் (திரைப்படம்)

எக்ஸ்-மென் (X-Men) என்பது 2000 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸ் என்ற வரைகதை புத்தகத்தில் வெளியான எக்ஸ்-மென் என்ற ஒரு கற்பனை பாத்திரக் குழுவை மையமாக வைத்து மார்வல் மகிழ்கலைக் கொம்பனி, பேட் ஹாட் ஹாரி புரொடக்ஷன்ஸ் மற்றும் டோனர்ஸ் கொம்பனி போன்ற நிறுவனங்கள் மூலம் தயாரித்து 20ஆம் சென்சுரி பாக்ஸ் என்ற நிறுவனம் மூலம் விநியோகிக்கப்பட்டது.

லாரன் ஷல்லர் டோனர் மற்றும் ரால்ப் விண்டேர் ஆகியோர் தயாரிக்கும் இந்த திரைப்படத்திற்கு டேவிட் ஹேய்டர் என்பவர் திரைக்கதை எழுதியுள்ளார். இந்த திரைப்படத்தை பிறையன் சிங்கர் என்பவர் இயக்க, பேட்ரிக் ஸ்டீவர்ட், ஹியூ ஜேக்மன், இயன் மெக்கெல்லன், ஹாலே பெர்ரி, பாம்கே ஜான்சென், ஜேம்ஸ் மார்ஸ்டன், புரூஸ் டேவிசன், ரெபேக்கா ரோமெயின், ரே பார்க், அண்ணா பகுய்ன் போன்ற பலர் நடித்துள்ளார்கள்.

எக்ஸ்-மென் என்ற திரைப்படம் ஜூலை 12, 2000 இல் எல்லிஸ் தீவில் திரையிடப்பட்டது, இரண்டு நாட்களுக்குப் பிறகு  ஐக்கிய அமெரிக்காவில் வெளியிடப்பட்டது. இது வசூல் ரீதியாக வெற்றி பெற்றது, உலகளவில் 296.3 மில்லியனுக்கும் அதிகமான வசூல் செய்தது, மேலும் விமர்சகர்களிடமிருந்து நேர்மறையான விமர்சனங்களைப் பெற்றது. இப் படத்தின் செயல்திறன், கதை மற்றும் கருப்பொருள் போன்றவற்றிக்கு பாராட்டப்பட்டது. இந்த திரைப்படத்தின் வெற்றியை தொடர்ந்து எக்ஸ்-மென் 2 (2003), எக்ஸ்-மென்: த லாஸ்ட் ஸ்டேண்ட் (2006), எக்ஸ்-மென் முதல் வகுப்பு (2011), எக்ஸ்-மென்: இடேசு ஒஃப் பியூச்ச ஃபாசுற்று (2014), எக்ஸ்-மென்: அப்போகலிப்ஸ் (2016), எக்ஸ்-மென்: டார்க் பீனிக்ஸ் (2019) போன்ற பல தொடர் திரைப்படங்கள் வெளியானது.

நடிகர்கள்
 பேட்ரிக் ஸ்டீவர்ட் - சார்லஸ் சேவியர் / பேராசிரியர் எக்ஸ்
 ஹியூ ஜேக்மன் - லோகன் / வோல்வரின்
 இயன் மெக்கெல்லன் - எரிக் லென்ஷெர் / மக்னெட்டோ
 ஹாலே பெர்ரி - ஒரோரோ முன்ரோ / ஸ்ட்ரோம் 
 பாம்கே ஜான்சென் - ஜீன் கிரே
 ஜேம்ஸ் மார்ஸ்டன் - ஸ்காட் சம்மர்ஸ் / சைக்ளோப்ஸ்
 புரூஸ் டேவிசன் - செனட்டர் ராபர்ட் கெல்லி
 ரெபேக்கா ரோமெயின் - ராவன் டார்கால்ம் / மிஸ்டிக்
 ரே பார்க் - மோர்டிமர் டோயன்பீ / டோட்
 டைலர் மானே - விக்டர் க்ரீட் / சப்ரேடூத்
 அண்ணா பகுய்ன் - மேரி டி அன்காண்டோ / ரோக்
 சான் ஆஷ்மோர் - பாபி டிரேக் / ஐஸ்மேன் (சிறப்புத் தோற்றம் )

தொடர்ச்சியான தொடர் திரைப்படங்கள்

எக்ஸ்-மென் 2 (2003)

மேற்கோள்கள்

வெளி இணைப்புகள்  
 
 
 
 
 
 X-Men at Marvel.com

2000 ஆங்கிலத் திரைப்படங்கள்
அமெரிக்கத் திரைப்படங்கள்
அமெரிக்க அதிரடித் திரைப்படங்கள்
அமெரிக்க சாகச திரைப்படங்கள்
அமெரிக்க மீநாயகன் திரைப்படங்கள்
அமெரிக்க கற்பனை திரைப்படங்கள்
பிறையன் சிங்கர் இயக்கிய திரைப்படங்கள்
20 ஆம் நூற்றாண்டு பாக்ஸ் திரைப்படங்கள்
எக்ஸ்-மென் திரைப்படங்கள்
தொடர் திரைப்படங்கள்
பெங்களூர் டேய்ஸ்

பாங்கலூர் டேய்ஸ் என்னும் மலையாளத் திரைப்படம் 2014-ஆம் ஆண்டு வெளிவந்தது. இதை எழுதி இயக்கியுள்ளார் அஞ்சலி. இது அன்வர் ரஷீத் தயாரிப்பில் உருவானது. இதில் துல்கர் சல்மான், பகத் பாசில், நிவின் பவுலி, நஸ்ரியா நசீம், பார்வதி மேனன், இஷா தல்வார், நித்யா மேனன் ஆகியோர் முன்னணி வேடங்களில் நடித்துள்ளனர்.

பாடல்கள்

சான்றுகள்

இணைப்புகள்
 

2014 மலையாளத் திரைப்படங்கள்
இந்திய நாடகத் திரைப்படங்கள்
இந்திய மலையாளத் திரைப்படங்கள்
சுதந்திரப் போராட்ட வரலாறும் தியாகசீலர்களும் (நூல்)

"சுதந்திரப் போராட்ட வரலாறும் தியாகசீலர்களும்" புத்தகம் சுதந்திரத்திற்காக பாடுபட்ட வீரர்கள் பற்றிய வரலாறு அடங்கிய நூல்.
ஆசிரியர் இந்நூலை சுதந்திரப்போராட்ட வீரரும், நெருக்கடி நிலைப்பிரகடன காலத்தில் ஜனநாயகத்திற்காக பாடுபட்டவருமான ஜெயப்பிரகாஷ் நாராயணனுக்கு அர்ப்பணித்திருக்கிறார்.

இந்தியாவில் பிரிட்டிஷார் வரும் முன்னர் 33 சதவீத மக்கள் எழுத்தறிவு பெற்றிருந்தனர் என்ற புள்ளிவிவர தகவலையும். கொள்கைகள் ஆய்வு மையம் என்ற அமைப்பு தனக்கு கிடைத்த ஓலைச்சுவடிகளில் 1767 லிருந்து 1771 வரை செங்கல்பட்டு பகுதி தொடர்பான குறிப்புகளில் ஒரு ஏக்கருக்கு சுமார் நான்கு டன் நெல்விளைச்சல் கண்ட செய்தி கிடைத்துள்ளதையும் பிரித்தானிய ஆதிக்கத்திற்குப் பின்னர் சுதந்திர இந்தியாவில் அது இரண்டு டன் விளைச்சல் என்பதிலிருந்து விவசாயத்துறையில் ஆங்கிலேய ஆட்சியால் ஏற்பட்ட பாதிப்பின் விளைவையும் ஆசிரியர் விளக்குகிறார்.

இந்நூலுக்கு பாரத ரத்னா சி. சுப்பிரமணியம், குமரி அனந்தன் இருவரும் அணிந்துரை வழங்கியுள்ளனர்.

ஆசிரியர் பற்றிய குறிப்பு

வி. வி. வி. ஆனந்தம் 25-9-1925 அன்று விருதுநகரில் பிறந்தவர். காந்தியக் கொள்கையில் இளமையிலேயே ஈர்க்கப்பட்டவர். 
பன்மொழி அறிவு பெற்றவர். முன்னாள் தமிழக முதல்வர் காமராஜருடன் நெருங்கியத் தொடர்பு கொண்டவர். தமிழக சட்டமன்ற மேலவை உறுப்பினராக ஆறு ஆண்டுகள் பணிபுரிந்தவர். தமிழ்நாடு உணவுப்பொருள் சங்கத்தின் தலைவராக சுமார் இருபது ஆண்டுகள் பணிபுரிந்தவர். மரம் வளர்ப்பதில் ஈடுபாடும் ஆர்வமும் கொண்டவர்.

நூல் பகுதிகள்

அ.சுதந்திரப் போராட்ட வரலாறு
காந்தியடிகளின் செய்தியுடன் ஆரம்பித்து, பாரதத்தின் பெருமை, ஆங்கிலேயர் இந்தியாவில் காலூன்றியது, அவர்களது ஆதிக்கமும் பரவலும் வளர்ந்த விதம், விடுதலைப் புரட்சியின் தொடக்கம், ஆங்கிலேய ஆட்சியின் பொருளாதார சுரண்டல், விடுதலைப் போரில் செய்தித்தாள்களின் பங்கு, இந்திய தேசிய காங்கிரஸின் தோற்றமும் வளர்ச்சியும், சைமன் கமிஷன், திலகர், காந்தியடிகள், நேதாஜி ஆகியோரின் பங்கு ஆகியவை இந்தப் பகுதியில் குறிப்பிடப்படுகின்றன.

ஆ.சுதந்திரப் பயிர்க்கு உயிர் தந்தவர்கள்
புலித்தேவன், வீரபாண்டிய கட்டபொம்மன், வீரன் சுந்தரலிங்கம், மருது பாண்டியர், தளவாய் வேலுத்தம்பி , தாந்தியா தோப்பே, ஜான்சிராணி இலட்சுமிபாய் ஆகியோரில் ஆரம்பித்து லோகமான்ய பால கங்காதர திலகர், பிபின் சந்திரபால், மோதிலால் நேரு, பண்டித மதன் மோகன் மாளவியா, இலாஜா இலஜபதிராய்,புரட்சித் தளபதி பாகாஜதீன், வ.உ.சிதம்பரம் பிள்ளை, வ.வெ.சுப்பிரமணிய ஐயர், மகாகவி சுப்பிரமணிய பாரதியார், சுப்பிரமணிய சிவா, சத்திய மூர்த்தி, குதிராம் போஸ், சித்தரஞ்சன் தாஸ், நேத்தாஜி சுபாஸ் சந்திரபோஸ், கொடி காத்த குமரன், பகத்சிங், கே.பாஷ்யம் ஐயங்கார் போன்ற பல வீரர்களின் வரலாற்றை ஆசிரியர் கூறியுள்ளார்.

இ.எழுச்சிமிகு செய்திகள்
இந்த பகுதியில் ஆசிரியர் பல தலைப்புகளின் கீழ் அதிகம் அறியப்படாத செய்திகள் உட்பட பல செய்திகளைத் தொகுக்கிறார்.
 தூக்கு மேடையில் வாக்கு மூலம்
 வீரம், தியாகம், துரோகம்
 சுதந்திர பாரதத்திற்கு பெருமை சேர்த்தவர்கள்
 காங்கிரஸ் பேரியக்கத்தின் தலைவர்கள் : விடுதலைக்கு முன் காங்கிரஸ் மகாசபைத் தலைவர்களது புகைப்படங்கள்.
 சுதந்திரப் போரில் பெண்கள்
 ’சிந்திய ரத்தம் வீணா’, ’ஒருமை போற்றுவோம்’ கவிதைகள்
 நினைவகற்றாதீர்.

மேற்கோள்கள்

கங்கை புத்தக நிலைய நூல்கள்
அம்பலாங்கொடை

அம்பலாங்கொடை இலங்கையின் காலி மாவட்டத்திலுள்ள ஒரு கரையோர நகரமாகும். இது அம்பலாங்கொடை பிரதேச செயலாளர் பிரிவில் அமைந்துள்ளது. இது கொழும்பிலிருந்து ஏறத்தாழ 107 கி.மீ. தூரத்திலும் காலியிலிருந்து ஏறத்தாழ 13 கி.மீ. தூரத்திலும் ஏ-2 நெடுஞ்சாலையில் அமைந்துள்ளது. இந்நகரானது அழகிய மணற்கடற்கரையையும் உள்ளூர் கலாச்சார மையங்களையும் பரபரப்பான மீன் சந்தைகளையும் கொண்டுள்ளது. இந்நகரமானது பண்டைய சாத்தான் முகமூடிகள், சாத்தான் நடனத்திற்கு பிரபலமானது.

மேற்கோள்கள் 

காலி மாவட்டத்தில் உள்ள ஊர்களும், நகரங்களும்
சுபா ஜெய்

சுபா ஜெய் (Shuba Jay) என அழைக்கப்படும் சுபாசிணி ஜெயரத்தினம் (Shubashini Jeyaratnam, 15 சூலை 1976 – 17 சூலை 2014) மலேசிய தொலைக்காட்சி நடிகையும், திரைப்பட நடிகையும் ஆவார். நாடகம், நடனம், திரைப்படம், தொலைக்காட்சி எனப் பல்துறைகளில் சிறந்து விளங்கியவர்.

பணி 
இலங்கை வம்சாவழிக் குடும்பம் ஒன்றில் மலேசியாவில் பிறந்த சுபாசிணி கோலாலம்பூரில் இருந்து வெளிவரும் நியூ ஸ்ட்ரெயிட் டைம்சு ஆங்கிலப் பத்திரிகையில் செய்தி ஒப்பீட்டுநராகப் பணியாற்றிய பின்னர், அப்பத்திரிகையின் விளம்பரப் பகுதியில் பணியாற்றினார். 2010 ஆம் ஆண்டில் இவர் ஆஸ்ட்ரோ ரியா தொலைக்காட்சியில் தனது தந்தை ஜெயரத்தினத்துடன் இணைந்து மாரி மேனாரி என்ற நிகழ்ச்சியை நடத்தினார். 2011 இல் இவர் நடிக்க ஆரம்பித்தார். ஸ்பானார் ஜெயா, காடிசு 3, சுகமான சுமைகள் உட்படப் பல தொலைக்காட்சித் தொடர்களில் நடித்தார். அத்துடன் ரிலேசன்சிப் ஸ்டேட்டசு (2012), டோக்காக் (2013) ஆகிய உள்ளூரில் தயாரிக்கப்பட்ட திரைப்படங்களிலும் இவர் நடித்துள்ளார். ஆங்கிலம், மலாய், மற்றும் தமிழ் ஆகிய மொழிகளில் நன்றாகக் கதைக்கக் கூடியவர்.

தனிப்பட்ட வாழ்க்கை 
வியட்நாமில் சுற்றுலா சென்ற போது இவர் நெதர்லாந்து நாட்டவரான பவுல் கோயிசு என்பவரை சந்தித்துத் திருமணம் புரிந்து கொண்டார். திருமணத்திற்குப் பின் இவர் தாய்ப்பாலூட்டல், மற்றும் வீட்டில் பிள்ளைப்பேறு போன்றவற்றுக்குப் பரப்புரை செய்தார். 2012 இல் இவருக்கு கைலா என்ற பெண் குழந்தை பிறந்தது.

இறப்பு 
சுபா தனது கணவர், மற்றும் மகளுடன் நெதர்லாந்தில் இருந்து மலேசியா எயர்லைன்சு விமானம் 17 மூலமாக கோலாலம்பூர் வந்த போது, உக்ரைனிய வான்பகுதியில் விமானம் சுடப்பட்ட போது விமானத்தில் இருந்த அனைத்து 298 பேரும் இறந்தார்கள்.

மேற்கோள்கள்

வெளி இணைப்புகள்
  (Archive)
 

1976 பிறப்புகள்
2014 இறப்புகள்
மலேசிய நடிகைகள்
மலேசியத் தமிழர்
தமிழ்ப் பெண்கள்
அம்பரீசன்

ஆறாவது மன்வந்தரத்தின் முடிவில் திராவிட மன்னரும் முனிவருமான ஸத்யவிரதன் என்பவர் நாராயணரின் மீன் வடிவ அவதாரத்தால் (மத்ஸ்யாவதாரம்) ஆத்மஞானம் உபதேசிக்கப்பட்டு அடுத்த வைவஸ்வத மன்வந்தரத்திற்கு மனுவாக நியமிக்கப்பட்டார். இந்த வைவஸ்வத மனுவின் பத்தாவது புத்திரனான நபாகனுக்குப் பிறந்த  மகனே அம்பரீஷன். அம்பரீஷன் ஏழுகடல் சூழ்ந்த பூமிக்கு அரசனாக இருந்தார். சிறந்த நாராயண பக்தர்.

துர்வாசர் இவர் மீது கோபம் கொண்டு தம் தலைமுடியிலிருந்து அசுரனை உருவாக்கி தாக்க அனுப்பியபோது இவரைக் காக்க நாரயணரது சுதர்சன சக்கரம் துர்வாச முனிவரைத் துரத்தியது. அதிலிருந்து தப்பிக்க துர்வாச முனிவர் அம்பரீச மன்னரையே சரணடைந்தார்.

"நாராயணீயம் முப்பத்திரண்டாவது தசகம் - மத்ஸ்யாவதாரம்" ஸத்யவிரதரின் வரலாறையும்,
"நாராயணீயம் முப்பத்து மூன்றாவது தசகம் - அம்பரீஷ சரிதம்" அம்பரீஷ மன்னரின் வரலாற்றையும் கூறுகிறது.

உதவி நூல்

மேற்கோள்கள் 
அம்பரீசன்

இந்து தொன்மவியல் மாந்தர்
செம்பனார்கோயில் இராமசுவாமி பிள்ளை

செம்பனார்கோயில் இராமசுவாமி பிள்ளை (1880 - 1923) தமிழகத்தைச் சேர்ந்த நாதசுவர இசைக் கலைஞர் ஆவார்.

இசை வாழ்க்கை 
இராமசுவாமி பிள்ளை ஆரம்பத்தில் தனது தந்தையார் பல்லவி வைத்தியநாதப் பிள்ளையிடம் நாதசுவர இசையினைக் கற்றார். பிறகு கோட்டை சுப்பராய பிள்ளை என்பவரிடம் மேலும் கற்றுத் தேர்ந்தார். தனது வாசிக்கும் திறன் காரணமாக பல்வேறு இசை சமசுதானங்கள், ஆதினங்களின் ஆதரவினைப் பெற்றார். மைசூர் சமசுதானத்தின் ஆசுதான வித்துவானாக இருந்தார்.

இவருடன் இணை சேர்ந்து தவில் வாசித்தவர்களில் நாச்சியார்கோவில் சக்திவேல் பிள்ளை, அம்மாசத்திரம் கண்ணுசாமிப் பிள்ளை, நீடாமங்கலம் மீனாட்சி சுந்தரம் பிள்ளை ஆகியோர் குறிப்பிடத்தக்கவர்கள்.

தனது மகன்கள் தக்சிணாமூர்த்தி, கோவிந்தசுவாமி ஆகியோருக்கு நாதசுவரம் பயிற்றுவித்து இசையுலகிற்கு அறிமுகப்படுத்தினார்.

சிறப்பு 
இராமசுவாமி பிள்ளையின் இசையினை கொலம்பியா ரிக்கார்ட்ஸ் கம்பெனி, 78 ஆர். பி. எம். இசைத்தட்டு ஒன்றின் உருவாக்கத்திற்காக ஒலிப்பதிவு செய்தது. இப்பெருமையினைப் பெற்ற முதல் நாதசுவர இசைக் கலைஞர் இவராவார்.

உசாத்துணை 
SEMBANARKOVIL RAMASWAMY PILLAI (1880 – 1923)

நாதசுவரக் கலைஞர்கள்
1880 பிறப்புகள்
1923 இறப்புகள்
ஊர் பெயரால் அறியப்படும் மக்கள்
பெரிந்தல்மண்ணை வட்டம்

கேரளத்தின்  மலப்புறம் மாவட்டத்தில் உள்ள ஆறு  வட்டங்களில் பெரிந்தல்மண்ணை வட்டமும் ஒன்று. இது பெரிந்தல்மண்ணை வருவாய் கோட்டத்திற்கு உட்பட்டது. கீழ்க்கண்ட ஊர்கள் அனைத்தும் இந்த வட்டத்திற்கு உட்பட்டவை.
 பெரிந்தல்மண்ணை
 பாதாயிக்கரை
 ஆலிப்பறம்பு
 ஆனமங்ஙாடு
 இடப்பற்றா
 எலங்குளம்
 கீழாற்றூர்
 நென்மிணி
 மேலாற்றூர்
 தாழேக்கோடு
 அரக்குபறம்பு
 வெட்டத்தூர்
 கார்யவட்டம்
 மங்கடா
 அங்ஙாடிப்புறம்
 வடக்கங்கரை
 வலம்பூர்
 கொடூர்
 கூட்டிலங்ஙாடி
 மூர்க்கநாடு
 புலாமந்தோள்
 குறுவை
 குறுவம்பலம்
 புழக்காட்டிரி

சான்றுகள்

மலப்புறம் மாவட்ட வட்டங்கள்
பொன்னானி

பொன்னானி என்னும் ஊர் கேரளத்தின் மலப்புறம் மாவட்டத்தில் உள்ளது. இது அரபிக்கடலை ஒட்டியுள்ள துறைமுக நகரமாகும். “எரித்ரியன் கடலில் பெரிப்ளல்” என்று பொருள்படும் கிரேக்க நூலில், இவ்வூரை “திண்டிஸ்” எனக் குறிப்பிட்டுள்ளதாக வரலாற்று ஆய்வாளர்கள் கருதுகின்றனர்.. இந்த நகராட்சி ஐம்பது வார்டுகளைக் கொண்டது.	இது 199.42 ச. கிலோமீட்டர் பரப்பளவைக் கொண்டது.

பெயர்க் காரணம்
பொன்னன் என்ற அரசர் வாழ்ந்ததால் பொன்னானி என்ற பெயர் பெற்றதாகக் கருதுகின்றனர்.
பொன் வாணி என்ற ஆறு பாய்ந்த இடம் என்பதால் இப்பெயர் பெற்றது என்று வேறு சிலரும் கருதுகின்றனர்.
அரபு, பாரசீக நாடுகளுடன் வணிகத்தை மேற்கொண்ட பகுதி என்பதால் பொன் நாணயங்கள் நிரம்பிய இடம் என்ற பொருளில் இப்பெயர் பெற்றிருக்கலாம் என்று வேறு சிலரும் கருதுகின்றனர்.
ஆழ்வாஞ்சேரி தம்பிரான்களின் ஆட்சிக் காலத்தில், பொன்னை ஏற்றிய யானைகளை கோயில்களுக்கு அளித்ததால் பொன் யானை என்ற பெயரே பொன்னானி என்று மருவியதாகவும் சிலர் கருதுகின்றனர்.

சான்றுகள்

வெளி இணைப்புகள்

பொன்னானி நகராட்சி - கேரள அரசு 

மலப்புறம் மாவட்டத்தில் உள்ள ஊர்களும் நகரங்களும்
பொன்னானி வட்டம்

பொன்னானி வட்டம் கேரளத்தின்  மலப்புறம் மாவட்டத்தில் உள்ளது. இதன் தலைமையகம் பொன்னானி என்னும் நகரத்தில் உள்ளது.

ஊராட்சிகள்
இந்த வட்டத்திற்கு உட்பட்ட பதினொன்று ஊராட்சிகளை கீழே காணவும்.
பெரும்படப்பு
வெளியங்கோடு
மாறஞ்சேரி
ஆலங்கோடு
நன்னமுக்கு
எழுவத்திருத்தி
வட்டங்குளம்
எடப்பாள்
தவனூர்
காலடி
பொன்னானி

சான்றுகள்

மலப்புறம் மாவட்ட வட்டங்கள்
பிஷ்னோய் மக்கள்

பிஷ்னோய் மக்கள் (Bishnoi People) 540 ஆண்டுகளுக்கு முன் வாழ்ந்த தங்களின் ஆன்மிக குரு ஜாம்பேஷ்வர் என்ற ஜாம்பாஜி அருளிய 29 நன்னெறிகளை  வாழ்நாள் முழுவதும் கடைப்பிடித்து வாழ்பவர்கள். ’பிஷ்’ எனும் சொல்லிற்கு இருபது என்றும் ’னோய்’ எனும் சொல்லிற்கு ஒன்பது என்றும் பொருள். தங்களின் ஆன்மிக குரு அருளிய 29 நன்னெறிகளில், தங்களின் அடிப்படை உடல் நலத்தை பேணி காத்திட 10 நன்னெறிகளும், நல்ல சமூக பழக்க வழக்கங்களை கடைப்பிடித்து வாழ்ந்திட 7 நன்னெறிகளும், இறைவனை வழிபட 5 நன்னெறிகளும், கால்நடைகளை நன்கு வளர்த்தல், விலங்குகளை கொல்லாதிருத்தல், செடி, கொடி, மரங்களை அடியுடன் வெட்டாமல், இயற்கை சூழ்நிலையை காத்திட 7 நன்னெறிகளும் கடைப்பிடித்து வாழ்பவர்கள். தூய சைவ உணவை மட்டுமே உண்பவர்கள். பிஷ்னோய் மக்கள் இயற்கையின் நண்பர்கள்.

மரங்களை காக்க உயிரை விட்ட மக்கள் 

1731-ஆம் ஆண்டில், ராஜஸ்தான், மாநிலம், ஜோத்பூரிலிருந்து தென்மேற்கே 26 கி. மீ., தொலைவில் தார் பாலைவனத்தில் உள்ள கேஜர்லி (Khejarli)  என்ற கிராமத்தின் மரங்களை வெட்ட வந்த மார்வார் மன்னர் அபய் சிங்கின் ஆட்களை, அம்ருதாதேவியின் தலைமையில் பிஷ்னோய் பழங்குடி மக்கள் தடுத்து நிறுத்தியதால், 363 ஆண்கள், பெண்கள் மற்றும் குழந்தைகள் மன்னரின் வீரர்களால் கொல்லப்பட்டனர்.. இந்தச் சம்பவத்தின் உச்சக்கட்டமாக கி.பி.1730 ஆம் ஆண்டு பத்வா சூடி, செவ்வாய்கிழமை, 363 ஆண்களும் பெண்களும் வீரமரணம் அடைந்தனர்.

அபூர்வ பழக்கம் 
இந்த இனக்குழுக்களில் உள்ள பெண்களிடம் ஒரு வினோத பழக்கம் உள்ளது. அது தாய் மான் இறந்துவிட்டால் மான் குட்டிகளுக்கு இங்குள்ள பெண்களே தாய் பால் கொடுத்து மூன்று மாதங்கள் கழித்து காட்டில் விடுகிறார்கள். மேலும் ஆண்கள் தங்களின் நிலங்களில் பயிரிடும் பயிர்களில் கொஞ்சம் பயிர்களை அருவடை செய்யாமல் விட்டுவிடுகின்றனர். மகாராஷ்டிரா, குஜராத், மத்தியப் பிரதேசம், உத்தரப் பிரதேசம், உத்தராகண்ட், டெல்லி, ஹரியானா, பஞ்சாப், ஒடிசா, மற்றும் கர்நாடகா போன்ற மாநிலங்களிலும் இவர்கள் வாழுகிறார்கள்.

காட்டையும், காட்டு விலங்கினங்களை பாதுகாத்தல் 
பிஷ்னோய் மக்கள் காட்டையும், காட்டு விலங்குகளையும் நேசிப்பதில் சிறந்தவர்கள். கால்நடைகள் வளர்ப்பே தங்களின் தொழில். தங்கள் வாழும் பகுதிகள் சுற்றி திரியும்  சிங்காரா வகை மான்கள், புள்ளிமான்கள், கலைமான்கள், காட்டெருமைகள், மயில்கள் போன்ற விலங்குகள் தங்களின் வேளாண் நிலங்களில் மேய்ந்தாலும், அதனை அடித்து விரட்டுவதில்லை. கடும் கோடைக்காலத்தில் காட்டு விலங்குகள்  நீர் அருந்த வசதி செய்துள்ளனர்.

மும்பை திரைப்பட நடிகர் சல்மான் கான் மற்றும் செயிப் அலி கான் ஆகியோர்  இங்குள்ள காட்டு மான்களை வேட்டையாடி கொன்ற காரணத்தால்,  இம்மக்கள் அவர்களுக்கு எதிராக கடும் எதிர்ப்பு காட்டினர்.

மேற்கோள்கள் 
 8. பிஷ்னோய் இயக்கம்: அமிர்தா தேவி பிஷ்னோயின் தியாகம்

வெளி இணைப்புகள் 
 இயற்கையை வணங்கும் பிஷ்னோய் மக்களின் வாழ்க்கையை சித்தரிக்கும் பி பி சியின் புகைப்படங்கள்
 பிஷ்னோய் மக்கள் 
 பிஷ்னோய் மக்களின் புகைப்படங்கள்
 பிஷ்னோய் மக்கள்-காணொலி காட்சி

மேலும் படிக்க

Jambhoji: Messiah of the Thar Desert,1998, author M.S.Chandla

இந்திய இனக்குழுக்கள்
ராசத்தான் மாநில சாதிகள்
ஜோக்கோ விடோடோ

ஜோக்கோ விடோடோ (Joko Widodo, 21 சூன் 1961)  இந்தோனேசிய அரசியல்வாதியும் தற்போதைய ஜகார்த்தா ஆளுநருமாவார். இவர் அடுத்த இந்தோனேசியக் குடியரசுத் தலைவராகத் தேர்ந்தெடுக்கப்பட்டுள்ளார். இவர் பரவலாக ஜோக்கோவி என அழைக்கப்படுகிறார். அதிபர் தேர்தலில் வெற்றி பெறும் முன், ஜகார்தா மாகாண கவர்னராக இருந்தார்.

சூலை 22, 2014 அன்று ஜோக்கோவி 53.15% வாக்குகளைப் பெற்று எதிராகப் போட்டியிட்டு 46.85% வாக்குகளைப் பெற்ற பிரபோவோவைத் தோற்கடித்து இந்தோனேசியாவின் ஏழாவது குடியரசுத் தலைவராகத் தேர்ந்தெடுக்கப்பட்டார். அக்டோபர் 20, 2014இல் குடியரசுத் தலைவராகப் பொறுப்பேற்றுக் கொள்வார்.

2012 இல் ஜகார்த்தாவின் ஆளுநராக தேர்தலில் வென்றபிறகு இவரது புகழ் வளர்ந்து வந்தது. இந்தோனேசிய மக்களாட்சிக் கட்சி - போராட்டம் [PDI-P] கட்சித் தலைவர் மேகவதி சுகர்னோபுத்ரி ஏப்ரல் 9 நாடாளுமன்ற உறுப்பினர் தேர்தல்கள் முடிவுறும் வரை குடியரசுத் தலைவருக்கானத் தேர்தல் வேட்பாளரை அறிவிக்கப்போவதில்லை என கூறியிருந்தார். ஆனால் ஜோக்கோவிக்கு இருந்த பரவலான ஆதரவினால் குடியரசுத் தலைவர் வேட்பாளாராக  அறிவிக்கப்பட்டால் நாடாளுமன்ற தேர்தலிலும் கூடுதல் வாக்குகள் கிடைக்கும் எனக் கருதி தேர்தலுக்கு மூன்று வாரங்கள் முன்னரே, மார்ச்சு 14, 2014இல் இவரை குடியரசுத் தலைவர் பதவிக்கு வேட்பாளராக அறிவித்தார்.

மேற் சான்றுகள்

வெளி இணைப்புகள்

1. Majeed, Rushda. "The City With a Short Fuse."  Foreign Policy. September 2012.
2. Majeed, Rushda. "Defusing a Volatile City, Igniting Reforms: Joko Widodo and Surakarta, Indonesia, 2005-2011."  Innovations for Successful Societies. Princeton University. Published July 2012.

இந்தோனேசிய குடியரசுத் தலைவர்கள்
இந்தோனேசிய அரசியல்வாதிகள்
1961 பிறப்புகள்
வாழும் நபர்கள்
இந்தோனேசிய ஜனநாயகக் கட்சி போராட்ட அரசியல்வாதிகள்
ஜோஷ் ரட்னோர்

ஜோஷ் ரட்னோர் (பிறப்பு: ஜூலை 29, 1974) ஒரு அமெரிக்க நாட்டு நடிகர், இயக்குநர், தயாரிப்பாளர் மற்றும் திரைக்கதையாசிரியர். இவர் ஹௌ ஐ மெட் யுவர் மதர் என்ற தொலைக்காட்சித் தொடரில் டெட் மோஸ்பி என்ற கதாபாத்திரத்தில் நடித்ததன் மூலம் புகழ் பெற்ற நடிகர் ஆனார்.

ஆரம்பகால வாழ்க்கை
ரட்னோர் ஜூலை 29, 1974ஆம் ஆண்டு கொலம்பஸ் (ஒகையோ), ஐக்கிய அமெரிக்காவில் பிறந்தார்.

வெளி இணைப்புகள்  
 
 
 Josh Radnor Bio at CBS – How I Met Your Mother 
 Interview with Radnor at Starpulse.com 

1974 பிறப்புகள்
வாழும் நபர்கள்
ஆங்கிலத் திரைப்பட நடிகர்கள்
அமெரிக்க ஆண் தொலைக்காட்சி நடிகர்கள்
இருபதாம் நூற்றாண்டு அமெரிக்க ஆண் நடிகர்கள்
இருபத்தொராம் நூற்றாண்டு அமெரிக்க ஆண் நடிகர்கள்
அமெரிக்க ஆண் திரைப்பட நடிகர்கள்